Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 724/12/8803	Košice II, 12.3.2014
EEČ : 2-64-203-2014

U Z N E S E N I E

Trestná vec:	obvinený XXXXX  
Prečin:	Nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	trvalé bydlisko: XXXXX
Obsahom zmieru je:
1.	Obvinený XXXXX vyhlasuje, že spáchal skutok, za ktorý je trestne stíhaný.  Obvinený pri zmierovacom konaní uhradil poškodeným XXXXX a XXXXX nimi požadovanú náhradu škody vo výške po 486,-€  ako náhradu za spôsobenú škodu, poškodeným sa ospravedlnil za skutok, ktorý spáchal, oľutoval svoje konanie a prisľúbil, že v budúcnosti sa nedopustí takého konania.

2.	Obvinený zložil na účet Okresnej prokuratúry XXXXX XXXXX čiastku vo výške 60,-€ (šesťdesiat euro). Z uvedenej peňažnej sumy obvinený určil 50%, teda 30,-€ (tridsať  euro) na všeobecne prospešné účely pre pomoc obetiam trestnej činnosti a zvyšok sumy 30,-€ (tridsať euro) určil v prospech občianskeho združenia XXXXX

3.	Poškodení so zmierom súhlasia a vyhlasujú, že týmto sú ich nároky na náhradu škody v tejto veci celkom uspokojené.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
V trestnej veci vedenej proti obvinenému  XXXXX pre prečin nevyplatenia mzdy a odstupného podľa § 214 ods. 1 Trestného zákona na tom skutkovom základe, že:

-	ako štatutár spoločnosti XXXXX so sídlom v XXXXX na ulici XXXXX nevyplatil mzdu zamestnancovi XXXXX z XXXXX za obdobie od 01.04.2012 do 15.08.2012, čím mu vznikla škoda vo výške 486,-€ a zamestnancovi XXXXX z XXXXX za obdobie mesiacov 03-04/2012, čím mu vznikla škoda vo výške 1.198,80 €.

Odôvodnenie: 
Uznesením vyšetrovateľa Okresného riaditeľstva PZ XXXXX, obvodného oddelenia PZ XXXXX XXXXX sp. zn. XXXXX bolo podľa § 206 ods. 1 Trestného vznesené obvinenie XXXXX pre prečin nevyplatenia mzdy a odstupného podľa § 214 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

	Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine nevyplatenia mzdy a odstupného podľa § 214 ods. 1 Trestného zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený aj poškodení vyslovili súhlas s uzavretím zmieru. Obvinený  slobodne, vážne, zrozumiteľne a určito vyhlásil, že spáchal skutok, pre ktorý je stíhaný.

	Poškodený súhlasili so zmierom vyhlásili, že ním požadovaná náhrada škody im bola v plnom rozsahu uhradená.

	Obvinený zložil na účet Okresnej prokuratúry  XXXXX XXXXX čiastku vo výške 60,-€ (šesťdesiat euro). Z uvedenej peňažnej sumy obvinený určil 50%, teda 30,-€ (tridsať euro) na všeobecne prospešné účely pre pomoc obetiam trestnej činnosti a zvyšok sumy 30,-€ (tridsať euro) určil v prospech občianskeho združenia XXXXX

	Vzhľadom na vyššie uvedené skutočnosti som dospel k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol prečinom dotknutý verejný záujem, na osobu obvineného, na jeho osobné a majetkové pomery, preto považujem tento spôsob rozhodnutia za dostačujúci.

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná  (§ 185 ods. 2 Tr. por.)

Mgr. Daniel Rozložník
prokurátor